Source: https://beta.e-justice.europa.eu/19/MT/national_specialised_courts?ROMANIA&action=printMS&member=1
Timestamp: 2019-12-11 12:19:23+00:00
Document Index: 20342

Matched Legal Cases: ['qorti ', 'Qorti ', 'qorti ', 'qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Din il-paġna tagħtik informazzjoni dwar il-qrati speċjalizzati tar-Rumanija.
Bażijiet tad-dejtaġuridiċi
Hawnhekk tista' tara verżjoni tradotta awtomatikament ta' dan il-kontenut. Jekk jogħġbok innota li din hi pprovduta biss għal finijiet kuntestwali. Is-sid ta’ din il-paġna ma jaċċetta ebda responsabbiltà jew obbligazzjoni fir-rigward tal-kwalità ta’ dan it-test tradott b'mod awtomatiku. Language ----- il-Malti ----- il-Bulgaru l-Ispanjol iċ-Ċek id-Daniż il-Ġermaniż l-Estonjan il-Grieg l-Ingliż il-Franċiż Kroat it-Taljan il-Latvjan il-Litwan l-Ungeriż l-Olandiż il-Pollakk il-Portugiż is-Slovakk is-Sloven l-Isvediż
It-Tribunal ta' Brașov għat-Tfal u l-Kwistjonijiet tal-Familja
It-Tribunal għat-Tfal u l-Kwistjonijiet tal-Familja bbażat fi Brașov jisma' kawżi relatati ma' offiżi mwettqa mit-tfal jew kontra t-tfal. Qabel ma twaqqaf dan it-Tribunal, kawżi bħal dawn kienu mismugħa mit-Tribunal ta' Brașov.
Hemm tliet tribunali speċjalizzati (dawk li qabel kienu tribunali kummerċjali):
It-Tribunal Speċjalizzat ta' Cluj;
It-Tribunal Speċjalizzat ta' Mureș;
It-Tribunal Speċjalizzat ta' Argeș;
Jisimgħu kawżi li jinvolvu professjonisti. Kull persuna li topera intrapriża hija meqjusa bħala professjonista.
Qrati militari
Il-ġuriżdizzjoni tal-qrati militari hija stipulata fil-Kodiċi tal-Proċedura Kriminali. Kull qorti militari għandha l-istatus ta' bażi militari.
L-organizzazzjoni ġerarkika tal-qrati militari hija kif ġej:
erba' tribunali militari (f'Bukarest, Cluj-Napoca, Iasi u Timisoara);
it-Tribunal Militari ta' Bukarest;
il-Qorti tal-Appelli Militari ta' Bukarest;
Il-qrati militari għandhom imħallfin, skrivani, arkivisti militari u persunal ieħor.
Hemm erba' tribunali militari fir-Rumanija, fl-ibliet li ġejjin:
Bukarest;
Bħala l-ogħla qrati tal-ewwel istanza, it-tribunali militari jistgħu jisimgħu kawżi li jirreferu għal offiżi kontra l-kapaċità tad-difiża tar-Rumanija (eż. offiżi kontra ordni u dixxiplina militari, offiżi fuq il-kamp tal-battalja, eċċ.), jew offiżi relatati mad-dmirijiet mwettqa minn persunal militari sa u inkluż il-grad ta' kurunell.
It-Tribunal Militari Reġjonali ta' Bukarest
It-tribunal militari reġjonali jisma' l-kawżi li ġejjin:
Bħala qorti tal-ewwel istanza, jisma' kawżi li jirreferu għall-offiżi relatati mad-dmirijiet li ġejjin, imwettqa minn uffiċjali sa jew inkluż il-grad ta' kurunell:
ċerti offiżi kontra l-ħajja, l-integrità korporali jew is-saħħa;
ċerti offiżi kontra l-libertà personali;
ċerti offiżi sesswali;
ċerti offiżi fuq il-propjetà;
ċerti offiżi fuq il-post tax-xogħol jew in konnessjoni miegħu;
ċerti offiżi li jtellfu l-kors tal-ġustizzja;
offiżi b'intenzjoni li jirriżultaw fil-mewt jew is-suiċidju tal-vittma;
offiżi li jinvolvu t-traffikar jew il-konsum illegali tad-drogi;
bankarottafrawdolenta, jekk l-offiża tkun relatata mas-sistema bankarja.
Bħala qorti ta' rieżami, tisma' applikazzjonijiet għal rieżami kontra ġudizzji mogħtija minn tribunali militari in konnessjoni ma' offiżi fejn il-proċedimenti ġuridiċi jinbdew fuq ilment li jkun sar qabel minn parti li tkun ġarrbet il-ħsara, u l-applikazzjonijiet għal rieżami kontra ġudizzji kriminali mogħtija minn tribunal militari in konnessjoni ma' miżuri preventivi, libertà provviżorja jew miżuri prekawzjonarji, kontra ġudizzji kriminali mogħtija minn tribunal militari in konnessjoni mal-infurzar ta' ġudizzji kriminali jew riabilitazzjoni, u każijiet oħra speċifikament stipulati bil-liġi.
It-Tribunal Militari Reġjonali jiddeċiedi wkoll dwar kunflitti ta' ġuriżdizzjoni bejn it-tribunali militari fil-qasam ta' ġuriżdizzjoni tiegħu.
Il-Qorti tal-Appell Militari ta' Bukarest
Il-Qorti tal-Appell Militari tisma' l-kawżi li ġejjin:
bħala qorti tal-ewwel istanza:
offiżi kontra s-sigurtà tal-Istat jew kontra l-paċi u l-umanità, imwettqa minn persunal militari;
offiżi mwettqa minn imħallfin ta' tribunal militari jew tribunal militari reġjonali, jew minn prosekuturi militari tal-uffiċċji tal-prosekuturi militari marbuta ma' dawk il-qrati;
bħala qorti tal-appell, tisma' appelli kontra ġudizzji mogħtija minn tribunal militari reġjonali tal-ewwel istanza.
bħala qorti ta' rieżami, tisma' applikazzjonijiet għal rieżami kontra ġudizzji kriminali mogħtija minn tribunal militari tal-ewwel istanza, esklużi kawżi taħt il-ġuriżdizzjoni ta' tribunal militari reġjonali, u kawżi oħra speċifikament stipulati bil-liġi;
tiddeċiedi dwar kunflitti ta' ġuriżdizzjoni bejn it-tribunali militari reġjonali jew bejn tribunali militari u tribunali militari reġjonali jew bejn tribunali militari taħt l-oqsma ta' ġuriżdizzjoni ta' tribunali militari reġjonali differenti, u dwar kawżi oħra speċifikament stipulati bil-liġi.
M'hemm l-ebda qorti amministrattiva fir-Rumanija. Taqsima amministrattiva speċjali tal-qorti għandha l-awtorità tisma' kawżi amministrattivi.
Il-Qorti Kostituzzjonali għandha disa' mħallfin, appuntati għal mandat ta' disa' snin li ma jistax jiġi estiż jew imġedded. Tliet imħallfin jinħatru mill-Kamra tad-Deputati, tlieta mis-Senat, u tlieta mill-President tar-Rumanija. L-imħallfin tal-Qorti Kostituzzjonali jeleġġu l-President tal-Qorti Kostituzzjonali b'vot sigriet, għal mandat ta' tliet snin. Il-Qorti Kostituzzjonali tbiddel terz mill-imħallfin tagħha kull tliet snin.
Skont l-Artikolu 146 tal-Kostituzzjoni Rumena, il-Qorti Kostituzzjonali għandha s-setgħat li ġejjin:
tiddeċiedi dwar il-kostituzzjonalità tal-liġijiet qabel il-promulgazzjoni tagħhom, wara riferiment mill-President tar-Rumanija, mill-President ta' waħda mill-Kmamar tal-Parlament, il-Gvern, il-Qorti Għolja tal-Kassazzjoni u l-Ġustizzja, l-Ombudsman, jew tal-inqas 50 Deputat jew 25 Senatur, jew ex officio fil-każ ta' inizjattivi li jipproponu reviżjoni tal-Kostituzzjoni;
tiddeċiedi dwar il-kostituzzjonalità tat-trattati jew ftehimiet internazzjonali oħra, wara riferiment mill-President ta' kwalunkwe mill-Kmamar tal-Parlament, jew tal-inqas 50 Deputat jew 25 Senatur;
tiddeċiedi dwar il-kostituzzjonalità tar-Regolamenti tal-Parlament, wara riferiment mill-President ta' kwalunkwe waħda mill-Kmamar, jew tal-inqas 50 Deputat jew 25 Senatur;
tiddeċiedi fuq oġġezzjonijiet dwar l-antikostituzzjonalità ta' liġijiet u ordnijiet li jitqajmu quddiem qrati tal-liġi ta' arbitrazzjoni kummerċjali; oġġezzjoni bħal din tista' wkoll titqajjem direttament mill-Ombudsman;
tiddeċiedi dwar it-tilwim ġuridikuta' natura kostituzzjonali bejn l-awtoritajiet pubbliċi, mat-talba tal-President tar-Rumanija, il-President ta' waħda mill-Kmamar tal-Parlament, il-Prim Ministru, jew il-President tal-Kunsill Superjuri tal-Maġistratura;
tissorvelja konformità mal-proċedura għall-elezzjoni tal-President tar-Rumanija, u tikkonferma r-riżultati tal-elezzjonijiet;
tippubblika opinjonijiet konsultattivi dwar proposti biex jiġi sospiż il-President tar-Rumanija mill-mandat tiegħu;
tikkonferma l-preżenza ta' ċirkostanzi li jiġġustifikaw il-preżenza ta' aġent kap ta' Stat, u tirrapporta s-sejbiet tagħha lill-Parlament u l-Gvern;
tissorvelja konformità mal-proċedura għall-organizzazzjoni u ż-żamma ta' referendum, u tikkonferma r-riżultati ta' dan;
tivverifika li l-kundizzjonijiet biex iċ-ċittadini jeżerċitaw l-inizjattiva leġiżlattiva huma milħuqa;
tiddeċiedi fuq oġġezzjonijiet dwar l-antikostituzzjonalità ta' partit politiku;
twettaq kull dmirieħor stipulati mil-liġi organika tal-Qorti (Liġi Nru 47/1992, ippubblikata mill-ġdid).
Il-bażijiet tad-dejtaġuridiċi li ġejjin huma disponibbli onlajn:
il-Qorti Għolja tal-Kassazzjoni u l-Ġustizzja tippubblika l-ġurisprudenza tagħha waħedha websajt;
il-qrati jippubblikaw sommarji tas-sentenzi tagħhom fuq il-Portal tal-Qrati. Pereżempju, ara s-sommarji ta' sentenzi ppubblikati mill-Qorti ta' Appell ta' Bukarest;
il-bażi tad-dejtaġuridika tar-Rumanija, propjetà ta' u miżmuma mill-Kunsill Leġiżlattiv tar-Rumanija, tinkludi t-test sħiħ tal-atti leġiżlattivi Rumeni (Liġijiet, Ordnijiet tal-Gvern, Deċiżjonijiet tal-Gvern, eċċ.);
L-aċċess għall-bażi tad-dejta b'xejn?
Iva, l-aċċess għall-bażi tad-dejta huwa b'xejn.
Il-ġuriżdizzjoni tal-Qrati - ir-Rumanija